Hej Bolius  
  
 Vi kunne godt tænke os en overdækket terrasse, men er i tvivl om, hvilket tagmateriale der larmer mindst, når det regner. Vores soveværelsesvindue, som vil være åbent, når vi sover, vil komme til at være under terrassen.

Taget skal kunne give et godt lys, så der ikke bliver for mørkt i stuen. Jeg har kigget på "sunglaze tag" fra pastmo, men kender det ikke.

Har I nogle gode ideer? Jeg glæder mig til at høre fra jer.

Mvh Jeannie


Overdækning af terrasse - hvad giver mest lys til stuen og mindst støj når det regner?
Hej Jeannie  
  
 Af transparente materialer til taget findes der to -  glas og plast. Det mest lydsvage vil være glas, men det er også en noget dyrere løsning.

Jeg vil anbefale, at du tager ud i et større byggemarked med et showroom for udestuer mv. Der vil du kunne se nogle prøveopstillinger og få en fornemmelse især af transparensen.

For at bremse lyden bedst muligt, skal der være flere lag. For plasttagene vil det have bekostning for transparensen.

